রাজ্যে আরও ৫ স্পেশাল অবজার্ভার, ৫ জেলার SIR কাজ পর্যবেক্ষণে IAS আধিকারিক

কলকাতা: রাজ্যের ৫ জেলার SIR কাজ পর্যবেক্ষণ করবেন পাঁচ সিনিয়র IAS আধিকারিক(Senior IAS Officers) । আরও ৫ স্পেশাল রোল অবজার্ভার (Special Observers) নিয়োগ কমিশনের।রাজ্যের ৫ ডিভিশনের জন্য ৫ স্পেশাল রোল অবজার্ভার। নির্বাচন কমিশন (Election Commission) সূত্রে খবর, প্রেসিডেন্সি ডিভিশন, মালদহ ডিভিশন, জলপাইগুড়ি ডিভিশন, বর্ধমান ও মেদিনীপুর ডিভিশন, এই পাঁচ জেলায় রাজ্যের এসআইআর কাজ কর্মের উপর নজরদারি রাখবেন এই পাঁচজন আধিকারিক।

অবসরপ্রাপ্ত আইএএস অফিসার সুব্রত গুপ্তকে (Subrata Gupta) এর আগেই স্পেশ্যাল রোল অবজার্ভার (Special Roll Observer) হিসাবে নিয়োগ করে ছিল নির্বাচন কমিশন। এবার আরও ৫ জন দুঁদে আইএএস কর্তাকে। রাজ্যের ৫টি ডিভিশনে এঁদের আলাদা করে দায়িত্ব দেওয়া হয়েছে। বাংলায় ভোটার তালিকার সংশোধন নিয়ে যে কমিশন আরও কঠোর হবে তার ইঙ্গিত গত শুক্রবারের বৈঠকেই পাওয়া গেছিল। সোমবার সকালে নির্বাচন কমিশন (ECI) যে নির্দেশ জারি করেছে তাতে বলা হয়েছে, এই ৫ জন পর্যবেক্ষকের (Special Observer) দায়িত্ব থাকবে – জলপাইগুড়ি ডিভিশনের স্পেশাল রোল অবজার্ভার পঙ্কজ যাদব। মালদা ডিভিশনের স্পেশাল রোল অবজার্ভার অলোক তিওয়ারি। বর্ধমান ডিভিশনের স্পেশাল রোল অবজার্ভার কৃষ্ণ কুমার নিরালা। মেদিনীপুর ডিভিশনের স্পেশাল রোল অবজার্ভার নীরজ কুমার বানসোদ। প্রেসিডেন্সি ডিভিশনের স্পেশাল রোল অবজার্ভার কুমার রবিকান্ত সিংহ। আগেই এ রাজ্যের জন্য আরও ১২ জন অবজার্ভার নিয়োগ কমিশনে।

আরও পড়ুন: কেন গীতা পাঠের আসরে যাননি? নিজেই জানালেন মুখ্যমন্ত্রী

কমিশন সূত্রে জানানো হয়েছে এই ডিভিশনগুলিতে থেকেই তারা এসআইআর কাজ কর্মের উপর নজরদারি করবেন বলে ।সূত্রের খবর, দিল্লির বিভিন্ন কেন্দ্রীয় সরকারি দফতরে জয়েন্ট সেক্রেটারি পর্যায়ে এই সিনিয়র আইএএস অফিসাররা কাজ করছেন। আপাতত তাঁরা রাজ্য থেকেই এই কাজ করবেন।কমিশনের তরফে বলা হয়েছে, কোনও যোগ্য নাগরিক যাতে বাদ না পড়েন।কোনও অযোগ্য ব্যক্তি যাতে অন্তর্ভুক্ত না হন। গণনা, দাবি-আপত্তি, নোটিস নিষ্পত্তি থেকে চূড়ান্ত ভোটার তালিকা প্রকাশ পর্যন্ত – প্রতিটি ধাপে কঠোর নজর রাখা।

অন্য খবর দেখুন